Georges Lentz - Wikipedia, déi fräi Enzyklopedie

# Georges Lentz

### Vu Wikipedia, der fräier Enzyklopedie.

De Georges Lentz, gebuer de 25. Oktober 1965), ass e lëtzebuergesche Komponist, deen zënter 1990 an Australien lieft.

## [Änneren] Säi Liewen

Hien huet um Stater Conservatoire, um Conservatoire National Supérieur de Paris an op der Musikhochschule vun Hannover studéiert.

Zënter 1989 schafft de Georges Lentz un engem Zyklus mam Numm Caeli enarrant... (D'Himmelen erzielen – Psalm 19). Seng Musik ass beaflosst duerch d'Astronomie, déi wäit australesch Landschaften an d'Molereie vun den Aborigines. 2002 gouf säi Stéck fir Orchester 'Guyuhmgan' zweet bei der Tribune Internationale des Compositeurs de l’UNESCO zu Paräis. Seng Musek gëtt uechtert Welt gespillt, sief et an der Berliner Philharmonie, am Wiener Konzerthaus, an der Wigmore Hall zu London, der Carnegie Hall vun New York oder der Suntory Hall vun Tokyo. De Georges Lentz schreift sielen nei Kompositiunen.
Seng bis ewell lescht, 'Monh', e Concerto fir Alto fir d'Tabea Zimmermann, ass am Juli 2005 an der Philharmonie uropgeféiert ginn, mat der Tabea Zimmermann an dem Orchestre Philharmonique du Luxembourg ënner dem Steven Sloane. Et war eng Commande vum Iechternacher Musekfestival, dem Sydney Symphony Orchestra an dem BBC 3.

## [Änneren] Wichtegst Wierker

- "Caeli enarrant ..." I (1989-1998) fir Orchester
- "Caeli enarrant ..." III (1990-2000) fir 12 Sträicher (6 vl., 3 vle., 3 vc.), 3 Percussionnisten an 1 Kanerstëmm
- "Caeli enarrant ..." IV (1991-2000) fir Sträichquatett a 4 Cymbalen.
- "Caeli enarrant ..." V (1989-1992) fir piano préparé.
- Mysterium ("Caeli enarrant ..." VII) (1994- ...) Konzeptuellt Wierk – ouni festgeluegten Instrumentater (am Gaang, ausgeschafft ze ginn)
- Birrung Auszuch aus 'Mysterium' ("Caeli enarrant..." VII) (1997-2004) fir 11 Sträicher (6 vl., 2 vle., 2 vc., 1 cb.)
- Ngangkar Auszuch aus 'Mysterium' ("Caeli enarrant..." VII) (1998-2000) fir Orchester.
- Nguurraa Auszuch aus 'Mysterium' ("Caeli enarrant..." VII) (2000-2001) fir Klarinet, Gei, Violoncello, Piano a Percussioun
- Guyuhmgan Auszuch aus 'Mysterium' ("Caeli enarrant..." VII) (2000-2001) fir Orchester an elektronescht Geschir
- Alkere Auszuch aus 'Mysterium' ("Caeli enarrant..." VII) (2002-2004) fir preparéiere Piano
- Monh Auszuch aus ‘Mysterium' ("Caeli enarrant..." VII) (2001-2005) fir Alto solo, Orchester an elektronescht Geschir

## [Änneren] Linken

### [Änneren] Kuckt och

- Lëscht vu lëtzebuergesche Komponisten

### [Änneren] Um Spaweck

- www.georgeslentz.com
- De Georges Lentz bei Universal Edition, Wien

Vun "http://lb.wikipedia.org../../../g/e/o/Georges_Lentz_32b2.html"

Kategorien: Lëtzebuergesch Komponisten | Gebuer 1965

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français
- Español
- Italiano
- Suomi